cyanic-selkie/wikianc huggingface dataset:
Drowning
Toinen versio
Videossa yhtye on pukeutunut mustiin asuihin, jotka voi nähdä myös cd-singlen kannesta. Video kuvattiin pääasiassa vihertaustaa vasten ja tausta liitettiin siihen digitaalisesti. Videossa paistaa aluksi aurinko, mutta synkät pilvet täyttävät pian taivaan ensimmäisen kertosäkeen aikana ja toisen säkeistön aikana alkaa sataa. Tulvavesi täyttää alueen ja myrsky vain yltyy. Käännekohdassa, kappaleen lopussa, yhtyeeseen osuu valtavia aaltoja. Videon loppuosan aikana bändi laulaa ollessaan polviaan myöten meressä.
Great Sand Dunesin kansallispuisto
Great Sand Dunesin kansallispuisto on Yhdysvaltain Coloradon osavaltiossa sijaitseva kansallispuisto. Alun perin alue julistettiin kansalliseksi suojelumonumentiksi vuonna 1932. Se kohotettiin kansallispuiston asemaan 13. syyskuuta 2004. Kansallispuiston 340 km² laajuista alaa hallinnoi National Park Service.
Puisto on tunnettu hiekkadyyneistään, jotka ovat Yhdysvaltain korkeimpia: ne kohoavat noin 230 metriin. Dyynit peittävät noin 78 km² puiston alasta. Niiden on arveltu olevan jopa 12 000 vuoden ikäisiä. Ne muovautuivat Rio Grande -joen ja sen sivujokien tuomasta hiekasta, jota länsituulet puhalsivat puistoon. Puiston muihin nähtävyyksiin kuuluvat muun muassa myös vanhat kuusi- ja mäntymetsät.
thumb|left|280px|Hiekkadyynejä.
Nallikari
thumb|250px|Nallikarin hiekkarantaa. thumb|250px|[[Kylpylähotelli Eden (Oulu)|Oulun Eden sijaitsee aivan Nallikarin hiekkarannan tuntumassa.]] Nallikari on julkinen virkistys- ja matkailualue Oulun Hietasaaressa. Hietasaari erottaa kaupungin keskustan ja Oulujokisuiston Perämerestä. Oulun kauppatorin ja Hietasaaren välillä kulkee kevyen liikenteen saaristoreitti siltoineen ja Pikisaaren puutaloineen. Tätä reittiä pitkin matkaa Nallikariin kertyy kauppatorilta noin kolme kilometriä. Autolla matkaa Oulun keskustasta Nallikariin on 4–5 kilometriä ja valtatieltä 4 noin 5 kilometriä.
Nallikari sijaitsee Hietasaaren merenpuoleisella länsirannalla. Alue on tunnettu kilometrin pituisesta hiekkarannastaan. 1970- ja 1980-luvuilla rannalla järjestettiin purjehdus- ja purjelautakilpailuja.
Nighthawk
Nighthawk tarkoittaa seuraavia asioita:
Nallikari
Majoituspalveluja alueella tarjoaa muun muassa Nallikari Lomakylä, jonka alueelta löytyy huviloita, lomamökkejä sekä matkailuajoneuvoalue. Alueelta löytyvät myös palloiluhalli Nallisport, ratagolf-rata, lapsille suunnattu huvipuisto Vauhtipuisto sekä ponipiha sekä ympäri vuoden auki oleva Ravintola Nallikari.
Nallikarin alueella on käytettävissä ilmainen langaton verkko PanOULU.
Urheilu ja liikuntaharrastukset
Kesäaikana Nallikarin edustan vesialueella on purjelautailijoita, leijapurjehtijoita, kilpapurjehtijoita. Nallikarin edustalle on Oulun Merenkävijät kaupungin liikuntaviraston avustuksella merkinnyt poijuilla kaikkien kilpapurjehtijoiden käytössä olevan harjoitusalueen. Harjoittelualueen halkaisija on noin yksi meripeninkulma. Nallikarin hiekkaranta soveltuu myös rantafutikseen.
Rakennukset
thumb|250px|Nallikarin "majakka" eli näkötorni.
Nallikarissa aallonmurtajan päässä sijaitsee vuonna 1988 valmistunut näkötorni Nallikarin "Majakka". Se edustaa arkkitehtuuriltaan Oulun koulun regionalistista tyyliä. "Majakan" on suunnitellut Arkkitehtitoimisto NVØ. Nallikarin rantapaviljonki on rakennettu 1970-luvulla.
Historiaa
Sotien takia Nallikarin muuttaminen yleiseksi uimarannaksi siirtyi vuoteen 1946, jolloin 2. huhtikuuta valtuusto antoi Sotainvalidien veljesliiton Oulun osastolle oikeuden harjoittaa alueella uimarantaa tukevaa liiketoimintaa kymmenen vuotta. Ravintolarakennus alueelle valmistui saman kesän aikana. Kaupunki lunasti kuitenkin Sotainvalidien veljesliitolta rakennukset jo vuonna 1950, ja näin uimaranta siirtyi kokonaan kaupungin vastuulle. Nallikarin kunnostus ja remontti valmistui vuonna 2013.
Vladimir Lukin
thumb|Vladimir Lukin Vladimir Petrovitš Lukin (s. 13. heinäkuuta 1937 Omsk) on venäläinen diplomaatti, poliitikko ja aktivisti. Hän oli vuoteen 2014 saakka Venäjän presidentin nimittämä ihmisoikeusasiamies. Lukin oli myös yksi Jabloko-puolueen perustajista. Aiemmin hän on toiminut muun muassa Venäjän suurlähettiläänä Yhdysvaltoihin (1992–1993). Hän on edustanut Jablokoa duumassa ja edennyt sen varapuhemieheksi saakka.
Historian tiedekunnasta vuonna 1959 valmistunut Lukin on filosofian tohtori. Hänet on otettu Kunniamerkin ritarikuntaan.
Lukin on naimisissa ja hänellä on kaksi lasta. Hänet kasvattivat aikoinaan sukulaiset vanhempien jouduttua vainojen uhreiksi.
ClearType
thumb|Suurennos sanasta Wikipedia ClearType-tekniikalla renderöitynä.
Tekniikka perustuu siihen, että nestekidenäytöissä jokainen neliön muotoinen kuvapiste, eli pikseli, muodostuu itse asiassa kolmesta eri värisestä alueesta. Nämä värit ovat punainen, vihreä ja sininen. Useissa nestekidenäytöissä nämä värit on järjestetty siten, että pikselin vasen reuna on punainen, keskiosa vihreä ja oikea reuna sininen. Normaalisti yhden pikselin levyinen pystysuora viiva muodostetaan näytölle siten, että yhden pikselin kaikki värialueet ovat mustia. ClearType-tekniikan idea on se, että musta viiva voidaan muodostaa myös siten, että kolme vierekkäistä värialuetta ovat mustia, mutta niiden ei tarvitse olla samassa pikselissä. Näin pystysuoran, erityisesti valkoisen viivan sijoittaminen mustalle pohjalle voidaan suorittaa sivusuunnassa kolme kertaa niin tarkasti kuin ilman ClearType-tekniikkaa.
Tekniikasta on hyötyä erityisesti länsimaisten kirjainten kanssa, sillä länsimaiset kirjaimet sisältävät paljon lähekkäin olevia pystysuoria viivoja.
Tekniikan haasteena on se että käyttöjärjestelmä ei aina tiedä miten eri värit on näytön pikseleissä järjestetty. Jos esimerkiksi värit ovat eri järjestyksessä kuin käyttöjärjestelmä olettaa, tekstistä tulee suttuista. Internet Explorer 7 -selaimessa ClearType on oletuksena valmiiksi päällä, mutta sen voi kytkeä pois. Parhaiten tekniikka toimii kun teksti ja tausta ovat RGB-järjestelmän kannalta vastakkaisväriset eli musta ja valkoinen tai jokin puhtaista perusväreistä ja sille vastakkainen väliväri. Valkoisen ja mustan vastakkainasettelussa päästään parempaan tarkkuuteen mutta usein mustan pystyviivan vasempaan laitaan jää punertava tai kellertävä raja ja oikeaan reunaan vihertävä tai sinertävä. Pikselin levyinen valkoinen viiva mustalla pohjalla voidaan toteuttaa ilman värivirhettä.
Emile Druart
Émile Druart oli belgialainen jousiampuja ja olympiamitalisti. Hän osallistui Pariisin olympialaisiin 1900 ja sijoittui Sur la Perche à la Herse -kilpailussa jaetulle toiselle sijalle ranskalaisen Auguste Serrurierin kanssa.
Amanda Pace
Amanda Pace (s. 6. lokakuuta 2000) on yhdysvaltalainen lapsinäyttelijä. Hän on esiintynyt muun muassa Kauniit ja rohkeat -televisiosarjassa.
Shujinko
Shujinkon elämäkerta
Shujinko on kotoisin Earthrealmista ja ollessaan nuori, hän harjoitteli taistelulajeja mestari Bo' Rai Chon johdolla. Tämä loppui, kun Shujinko tapasi Damashin, jumalten vanhimpien lähettilään. Hän käski Shujinkoa etsimään kamidoguja, jotka olivat piilotettuina jokaiseen Mortal Kombatin maailmoista (Earthrealm, Outworld, Netherealm, Seido, Chaosrealm ja Edenia), ja kerätä ne eräälle alttarille. Palkkioksi tästä, Damashi antoi Shujinkolle kyvyn omaksua eri taistelulajeja ja erikoishyökkäyksiä toisilta taistelijoilta.
Shujinko suoritti tehtäväänsä yli 40 vuoden ajan. Tänä aikana häneltä jäi muun muassa näkemättä Shao Kahnin hyökkäys Earthrealmiin ja Deadly Alliancen syntyminen, kuullen niistä tai sotkeutuen asioihin vain hyvin vähän. Tehtävänsä johdosta hän myös jäi ulos ensimmäisestä Mortal Kombat-turnauksesta, vaikkakin hän voitti Shang Tsungin kertaalleen matkallaan. Kun Shujinko sai viimein tehtävänsä valmiiksi, Damashi paljasti, että olikin lohikäärmekuningas Onaga ja oli huijannut häntä kuoleman takaa. Shujinkon keräämät kamidogut herättivät hänet henkiin.
Onaga oli aiemmin ollut Outworldin keisari ja halusi tämän viran takaisin. Hänellä oli Shujinkon ansiosta hallussaan kaikki kamidogut, mutta hän halusi vielä Shinnokin amuletin, joka oli Quan Chin hallussa. Tuhottuaan Deadly Alliancen ja Raidenin, Onaga sai amuletin. Shujinko tunsi syyllisyyttä ja päätti tuhota Onagan, vaikka se vaatisi hänen henkensä. Loppujen lopuksi Scorpionin ja Nightwolfin avulla Shujinko voitti Onagan, vaikkei tosin lopullisesti Onagan sielun siirtyessä Netherealmiin.
Mortal Kombat: Armageddonissa Taven löytää Shujinkon vangittuna Shao Kahnin linnoituksen vankityrmään. Vapautettuaan hänet, Shujinko kertoi, että oli tahallaan joutunut vangituksi päästäkseen lähemmäksi vihollisiaan. Hän katosi pian Tavenin luota toteuttamaan tehtäväänsä. Myöhemmin Shujinko osallistui Armageddonin taisteluun taistellen Kobraa vastaan. Shujinko melkein onnistui pääsemään Argusin pyramidin huipulle, mutta Shang Tsung löi hänet alas. Shujinko sai myöhemmin taistelussa surmansa.
Shujinkon vaihtoehtoisessa loppuratkaisussa hän voittaa Blazen saaden kyvyn imeä taistelijoiden voimat jokaisessa taistelussa. Hän sekoaa voimansa kanssa ja tuhoaa kaikki muut taistelijat. Tämän jälkeen hän haastaa jumalten vanhimmat maailmojen hallinnasta.
Shujinko esiintyi Mortal Kombat X-peliin perustuvassa sarjakuvassa, jossa Raiden antoi Shujinkolle tehtäväksi vartioida Chaosrealmin Kamidogu-tikaria Kangin temppelissä. Myöhemmin Havik otti Shujinkon mielen hallintaansa ja Scorpionin saavuttua paikalle Takedan kanssa Shujinko kieltäytyi luovuttamasta tikaria hänelle ja esitteli hänelle Havikin, joka halusi puhua yksin Scorpionin kanssa. Shujinko paljasti Takedalle Kenshin käyneen hänen luonaan sen jälkeen kun hän jätti Takedan Scorpionin koulutettavaksi ja kertoi Takedalle Daegonista ja Kenshin sodasta Red Dragon-klaania vastaan. Shujinko piti Takedaa vankina, kunnes Havik tappoi Scorpionin, jonka jälkeen Havik käski Shujinkon vapauttaa Takedan ja päästää hänet lähtemään temppelistä vahingoittumattomana. Myöhemmin Havikin kuoltua Shujinko vapautui tämän loitsun vaikutuksesta.
Lopetusliikkeet
List of Mortal Kombat characters Personnages de Mortal Kombat
Vaippa
Vaippa voi tarkoittaa ainakin seuraavia:
Polignac (Haute-Loire)
Polignac on kunta Ranskassa Haute-Loiren departementissa Auvergne-Rhône-Alpesin alueella.
Kunta on saanut nimensä Polignacn suvusta, joiden linnoitus Château de Polignac hallitsee maisemaa vulkaanisen kukkulan laella. Linnoitus on innoittanut ja houkutellut kuuluisia kävijöitä. Kirjailija George Sand sijoitti kohtauksia linnaan romaanissaan Marquis de Villemerin. Kirjailija ja historioitsija Prosper Mérimée alkoi työssään luetteloida Ranskan historiallisia monumentteja, ja Polignacin linna oli listan ensimmäisiä vuonna 1840.
Oskari Lukkari
Oskari Lukkari (s. 2. marraskuuta 1999) on suomalainen pesäpalloilija. Lukkari edustaa Superpesiksessä pelaavaa Pattijoen Urheilijoita. Hän pelaa sisäpelissä etenijänä ja ulkokentällä kopparina. Lukkari pelasi kolme Superpesiksen runkosarjaottelua kaudella 2019 ja saavutti Jymyn joukkueessa SM-hopean. Lukkari on pelannut urallaan 18. kesäkuuta 2021 mennessä seitsemän Superpesiksen runkosarjaottelua. Näissä hän on tuonut kuusi juoksua ja kerännyt 14 kärkilyöntiä. Lisäksi Lukkari on pelannut urallaan 40 Ykköspesiksen runkosarjaottelua Sotkamon Jymyn kakkosjoukkueessa.
Sadali
Sadali on kaupunki ja kunta Italiassa Sardinian hallintoalueella Etelä-Sardinian maakunnassa. Kunnassa on arviolta 988 asukasta (vuonna 2016) ja sen pinta-ala on 49,61 neliökilometriä. Se sijaitsee 765 metrin korkeudella merenpinnan yläpuolella.
Väinö Haukka
Väinö Haukka (24. tammikuuta 1928 Suojärvi – 2. helmikuuta 2006 Helsinki ) toimi Kurikassa nimismiehenä ja oli Suomen poliisivoimissa arvoltaan komisario. Haukka oli Suomen ensimmäisiä judokoita ja Suomen ensimmäinen mustan vyön (1. Danin) judoka.
Luettelo Laitilan julkisista taideteoksista ja muistomerkeistä
Luettelo Laitilan julkisista taideteoksista ja muistomerkeistä sisältää Laitilan kaupungissa olevat pysyvät patsaat, muistomerkit ja muistolaatat.
Väinö Haukka
Haukan mielenkiinto judoon heräsi Helsingin Poliisi-Voimailijoiden salilla, jossa judoa alkoi alkuvuodesta 1954 opettamaan Helsingin ruotsalaisen kauppakorkeakoulun englannin kielen opettaja John Peter Fison. Syksyllä 1954 Japanin suurlähetystöön tuli lähetystösihteeriksi neljännen danin judoka Shigemi Tagami, jonka vaikutuksesta Haukka ihastui judoon todella. Vuonna 1958 Haukasta tuli Suomen Judoliiton pääkouluttaja. Vuonna 1961 Haukka suoritti Tanskassa Ichirō Aben ohjaamalla leirillä ensimmäisenä suomalaisena mustan vyön arvon. Vuonna 1964 Haukka siirtyi nimismieheksi Etelä-Pohjanmaalle, jonne syntyi seuraavan kymmenen vuoden aikana lukuisia judoseuroja.
JTI
Joint Technology Initiative (JTI) on Euroopan komission käyttämä tapa perustaa yhteisyrityksiä (Joint Undertaking). Sitä käytetään 7. puiteohjelmassa pitkien ja suurien tutkimusprojektien luomiseen yritysten ja Komission yhteisrahoituksella. Suomen SHOKit ovat kansallinen versio tästä.
Ensimmäiset JTI:t
Eurooppalaiset teknologiayhteisöt ovat luoneet tai luomassa useita suuri teknologia-aloitteita.
Käynnissä
Suunnitteilla
Kaavailuja
Aiheesta muualla
Joint Technology Initiative
Fokofpolisiekar
Fokofpolisiekar (vapaasti suomennettuna "Painu vittuun kyttäauto") on eteläafrikkalainen, vuonna 2003 perustettu, afrikaansinkielistä popvaikutteista punkrockia soittava yhtye. Yhtyeen jäsenet ovat kotoisin Bellvillestä, Kapkaupungista. Bändiä kutsutaan myös nimillä FPK, Fokof, Die Bende ja Polisiekar.
Michal Ďuriš
pienoiskuva|Michal Ďuriš vuonna 2017. Michal Ďuriš (s. 22. huhtikuuta 1988 Uherské Hradiště, Tšekkoslovakia) on slovakialainen jalkapalloilija, pelipaikaltaan hyökkääjä. Hän on kotimaansa lisäksi pelannut Tšekissä, Venäjällä ja Kyproksella. Hän on kesästä 2020 alkaen edustanut kyproslaista Omoniaa. Hän on pelannut Slovakian maajoukkueessa vuodesta 2012. Hän pelasi EM-kilpailuissa 2016 kolme joukkueensa neljästä ottelusta ja kahdessa niistä avauskokoonpanossa. Kesäkuun 17. päivään 2021 mennessä hän on pelannut 57 A-maaottelua ja tehnyt niissä seitsemän maalia.
Fokofpolisiekar
Keikat
Fokofpolisiekar on esiintynyt eri puolilla Etelä-Afrikkaa ja vieraillut kolmesti Euroopassa. Lokakuussa 2005 bändi teki kiertueen Iso-Britannissa ja marraskuussa 2006 kiertueeseen kuuluivat Alankomaat, Belgia ja Iso-Britannia. 2018 kiertueella bändi esiintyi uudestaan Alankomaissa (24.8.2018 Melkweg, Amsterdam) sekä ensimmäistä kertaa Sveitsissä (25.8.2018 Amboss Rampe, Zürich).
Olutbrändi
2014 bändi ilmoitti lanseeraavansa oman pienpanimo-olutvalmikoimansa. Alun perin valikoimaan kuuluivat bändin kappaleiden mukaan nimetyt Dag Dronk, Antibiotika, Hemel op die Platteland ja Skyn Heilig. 2015 lähtien tuotannossa on ollut pelkästään käsityöläislager Fokof Lager, joka pannaan Kapkaupungin Devil's Peak Brewery -panimossa.
M-94 (1939)
M-94 oli Neuvostoliiton laivaston M-luokan sarjan XIIbis sukellusvene.
Valmistus
Alus tilattiin Leningradista Sudomekhilta, missä köli laskettiin 25. joulukuuta 1938. Se laskettiin vesille 11. syyskuuta 1939 ja otettiin palvelukseen 20. marraskuuta.
Palvelus
Palvelukseen otettaessa alus liitettiin Neuvostoliiton Itämeren laivastoon. Saksan laivaston sukellusvene U-140 upotti 21. heinäkuuta 1941 veneen torpedoimalla.
Ita Rina
thumb|right|Ita Rina
Ita Rina (alun perin Italina Lida Kravanja, myöhemmin Tamara Đorđević; 1907–1979) oli slovenialainen näyttelijä.
Rina varttui Ljubljanassa ja osallistui 19-vuotiaana kauneuskilpailuun, jossa sai paikan finaalista Zagrebissa. Hän saapui paikalle liian myöhään voidakseen enää osallistua, mutta sai osakseen valokuvaajien huomion. Hänen valokuviaan julkaistiin Saksaan, ja hän sai kutsun Berliiniin, jossa hän alkoi saada pieniä elokuvarooleja. Elokuvamaailmaan siirryttyään hän otti uudeksi nimekseen Ita Rinan. Rina pääsi pienten roolisuoritusten jälkeen esiintymään elokuvaan tšekkiläiseen Erotikon. Elokuvassa esitettiin alastomuutta ja rakastelukohtaus, mikä aikanaan oli kiistanalaista. Elokuva kuitenkin teki Rinasta julkisuuden henkilön. Vuonna 1930 Rina esiintyi pääroolissa tšekkiläisessä elokuvassa Tonka Šibenice.
Rina sai tunnettavuutta Yhdysvaltoja myöten. Hän sai Hollywoodista useita työtarjouksia, joista viimeinen vuonna 1931 koski kolmivuotista sopimusta. Rina kuitenkin kieltäytyi tarjouksista ja päätti matkustaa Hollywoodin sijaan Belgradiin. Hän meni naimisiin jugoslavialaisen miehen kanssa ja otti naimisiin mentyään käyttöön nimen Tamara Đorđević. Hän esiintyi Euroopassa toiseen maailmansotaan asti ja asui loppuelämänsä Jugoslaviassa. Rina keskittyi sittemmin pitkälti perhe-elämään, mutta esiintyi vielä vuonna 1960 jugoslavialaisessa elokuvassa Rat.
Celeborn
Celeborn on J. R. R. Tolkienin luoma kuvitteellinen hahmo fantasiakirjoissa Taru sormusten herrasta ja Silmarillion. Celeborn on Galadrielin, Galadhrimin valtiattaren mies ja Lórienin valtias. Hän on Celebríanin isä. Celebrían on Elrondin vaimo, mikä tekee Celebornista Arwenin ja Arwenin vanhempien veljien Elladanin ja Elrohirin isoisän. Jotkut kirjojen henkilöt (muun muassa Puuparta) kutsuvat Celebornia ”metsän valtiaaksi” ja Galadrielia ”metsän valtiattareksi”.
Syntyperä
Celebornin syntyperästä ei ole paljoaa tietoa, mutta hänestä käytetään lisänimeä Doriathilainen ja hän oli Galadrielin kanssa Keski-Maassa jo Gondolinin aikoihin. Todennäköisesti hän oli Sindar-haltia.
Galadrielin sukupuu
Indis |                -                                                               |                                       |           Fingolfin                                Finarfin = Eärwen |                                            |      -              |           |                   |            |        |        |          |      |            Fingon     Turgon      Aredhel = Eöl      Finrod   Orodreth   Angrod  Aegnor   Galadriel = Celeborn |          |                   |                     |                                 |    Gil-Galad    Idril = Tuor     Maeglin               Finduilas                         Celebrian |                   Eärendil=Elwing |       -                             |                       |       Elros           Elrond = Celebrian (Galadrielin tytär) |                     |  Númenorin kuninkaat     -- ja maanpaon perilliset  |          |         | Aragorn II:een asti     Elladan    Elrohir  Arwen = Aragorn II Elessar
Figuren in Tolkiens Welt Lista Sindarów i Moriquendich
Smoky (sotakoira)
Smoky (n. 1943–1957) oli naaraspuolinen yorkshirenterrieri, joka toimi sotakoirana toisessa maailmansodassa. Helmikuussa 1944 sen löysi amerikkalainen sotilas hylätystä poterosta Uuden-Guinean viidakossa. Silloin Smoky oli jo aikuinen. Sotilas myi koiran William A. Wynnelle kahdella Australian punnalla. Kahden seuraavan vuoden ajan Smoky seurasi Wynneä taistelulennoille Tyynenmeren sodassa.
Smokylle on myös pystytetty graniitista tehty muistomerkki Rocky River Reservations -puistoon Ohiossa, jossa Smoky on kuvattuna sotakypärän sisällä. Muistomerkissä lukee “Smoky, the Yorkie Doodle Dandy, and Dogs of All Wars.”.
Arthur Chung
Raymond Arthur Chung (10. tammikuuta 1918 – 23. kesäkuuta 2008) oli guyanalainen poliitikko ja juristi, joka toimi maansa ensimmäisenä presidenttinä.
Guyanasta tuli tasavalta 23. helmikuuta 1970. Chung toimi tämän jälkeen runsaat kymmenen vuotta tasavallan presidenttinä ennen kuin Forbes Burnham korvasi hänet 1980. Chung oli myös ensimmäinen kiinalaistaustainen (hakka) valtionpäämies Aasian ulkopuolella.
Chung valmistui Modern High Schoolista vuonna 1938. Hän lähti toukokuussa 1945 Brittiläisestä Guyanasta Lontooseen, mutta palasi lokakuussa 1948.
Robert Newton
Robert Newton (1. kesäkuuta 1905 Shaftesbury, Dorset, Englanti – 25. maaliskuuta 1956 Beverly Hills, Kalifornia, Yhdysvallat) oli brittiläinen teatteri- ja elokuvanäyttelijä.
Newtonin tunnetuin roolisuoritus oli merirosvo 'Pitkä John' Silverin osa elokuvissa Salainen aarresaari (1950) ja ''Pitkä John Silver (1954). Vuonna 1953 hänet nähtiin Richard Burtonin ja James Masonin ohella elokuvassa Erämaan rotat.
Menestyksekkäästä urastaan huolimatta Newtonin uraa varjosti hänen vaikea alkoholiongelmansa, minkä vuoksi hän menehtyi vain 50-vuotiaana. Newton toimi eräänlaisena roolimallina näyttelijä Oliver Reedille ja etenkin rumpali Keith Moonille.
Sagama
Sagama on kaupunki ja kunta Italiassa Sardinian hallintoalueella Oristanon maakunnassa. Kunnassa on arviolta 200 asukasta (vuonna 2016) ja sen pinta-ala on 11,72 neliökilometriä. Se sijaitsee 333 metrin korkeudella merenpinnan yläpuolella.
First Card
thumb|First Cardin logo
First Card on saavuttanut Ruotsissa noin 35 %:n markkinaosuuden yli 200 000 kortillaan. 75 % Ruotsin suurimmista yrityksistä on valinnut yrityskortti- ja matkatiliohjelmakseen First Cardin.
Historiaa
First Card Finans Ab perustettiin Ruotsissa vuonna 1990. Se oli Nyman & Schoultz -matkatoimiston kehittämä matkatili- ja yritysluottokorttiratkaisu sen omille yritysasiakkaille.
Matkatoimisto Nyman & Schoultz halusi jatkaa ydintoiminnoissaan ja myi First Card Finans Ab -tytäryhtiön American Expressille 1990-luvun puolivälissä. American Express ei nähnyt järkeväksi kilpailla markkinoilla omien korttiensa kanssa toisella kortilla, joka oli Mastercard-pohjainen, ja myi yrityksen vuonna 1999 NordBanken Finans Ab:lle, jolla ei ollut vielä omaa yrityskorttituotetta. Merita Pankin ja NordBankenin fuusiossa First Card Ab siirtyi osaksi Merita-NordBanken-konsernia, nykyistä Nordeaa.
Nordea toi First Card -tuotteen Suomeen vuonna 2001 ja laajensi vuonna 2005 ohjelman kattamaan koko Pohjoismaat, myös Tanskan ja Norjan.
Black Ice (kappale)
Black Ice on Hanna Pakarisen esittämä Musta jää -elokuvaa varten tehty kappale. Kappale sisältyy elokuvasta julkaistulle soundtrackille ja se julkaistiin myös singlenä. Kappaleesta on julkaistu myös musiikkivideo.
Kappaleen on säveltänyt ja tuottanut Apocalyptica-yhtyeestä tuttu Eicca Toppinen.
John Mazur
Mazur nousi maineeseen pelinrakentajana Notre Damen yliopistolla, mutta vaikutti uransa aikana myös Yhdysvaltain ulkopuolella: hän pelasi 1950-luvulla vuoden Canadian Football Leaguen British Columbia Lionsissa.
Myöhemmällä urallaan Mazur saavutti julkisuutta varsinkin New England Patriotsin päävalmentajana, jona hän toimi vuosina 1970–1972. Hän sairastui vanhemmiten Parkinsonin tautiin. Hän oli naimisissa Bernadine Mazurin (o.s. Melovitz) kanssa ja hänellä oli kaksi lasta, tytär ja poika.
Tabātabāei-talo
Tabātabāei-talo on vuonna 1835 valmistunut talo, joka rakennettiin vaikutusvaltaisen Seyyed Jafar Tabātabāein perheelle. Sen suunnitteli persialainen arkkitehti Ustad Ali Maryam, joka suunnitteli myöhemmin myös läheisen Borujerdi-talo n. Rakennus on noin 4 700 neliömetrin laajuinen, ja siinä on 40 huonetta. Talo on jaettu kolmeen osaan, perheenjäsenille varattuun andaruniin, vieraille tarkoitettuun biruniin ja palvelijoiden alueeseen. Taloa on koristeltu kivikaiverruksin ja ikkunoiden lasimaalauksin. Talon kaikki ikkunat on suunnattu etupihalle, mikä suojaa yksityisalueita ulkopuolisilta.
Springfield (Ohio)
thumb|230px|[[Clarkin piirikunta (Ohio)|Clarkin piirikunnan oikeustalo]] Springfield on Yhdysvaltain kaupunki Ohion osavaltiossa. Se on Clarkin piirikunnan pääkaupunki.
Springfield sijaitsee Madjoella. Sen pinta-ala on United States Census Bureaun mukaan 58,3 km². Siitä vettä on 0,1 km² eli 0,18%. Vuoden 2010 väestönlaskennan aikaan kaupungissa oli 60 608 asukasta, 26 254 taloutta ja 16 224 perhettä. Asukastiheys oli 1 123,0/km².
Springfield perustettiin vuonna 1801, ja siellä sijaitsee muun muassa Wittenbergin yliopisto.
Émile Fisseux
Émile Fisseux oli ranskalainen jousiampuja ja olympiamitalisti. Hän osallistui Pariisin olympialaisiin 1900 ja Lontoon kisoihin 1908. Fisseux voitti Pariisissa pronssia 50 metrin Au Cordon Doré-kilpailussa ja sijoittui Lontoossa kahdeksan vuotta myöhemmin kolmanneksitoista Continental Style-kilpailussa.
Ferroiini
Ferroiini on raudan ja kolmen fenantroliinimolekyylin muodostama kompleksi-ioni, jota käytetään useimmiten sulfaatti- tai perkloraattisuolana. Tällöin sen kaava kirjoitetaan usein muodossa [Fe(o-phen)3]SO4 tai [Fe(o-phen)3](ClO4)2. Ferroiinia käytetään redox-indikaattorina hapetus-pelkistystitrauksissa.
Valmistus
Ferroiinia valmistetaan yhdistämällä fenantroliiniliuos ja rauta(II)-ioneja sisältävä liuos, esimerkiksi rauta(II)sulfaattiliuos.
Käyttö
Ferroiini on yksi yleisimpiä redox-indikaattoreita. Ferroiinia käytetään erityisesti niin sanotussa cerimetrisessä titrauksessa, jossa hapettimena toimii cerium(IV)-ioni. Ferroiini on hyvä indikaattori, koska se reagoi nopeasti ja voidaan myös pelkistää uudelleen käytettäväksi. Feroiini on pelkistyneessä muodossaan väriltään punainen ja muuttuu hapettimen vaikutuksesta siniseksi ferriiniksi. Ferriinissä ferroiinin Fe2+-ionit ovat hapettuneet Fe3+-ioneiksi. Ferroiinin elektrodipotentiaali on 1,06 V yksimolaarisessa rikkihappoliuoksessa.
Ashburysin rautatieasema
Ashburysin rautatieasema on rautatieasema Manchesterin Openshaw’ssa. Se sijaitsee Glossop Linen varrella keskustan itäpuolella. Se on aiemmin tunnettu nimillä Ashbury’s, Ashbury’s for Openshaw ja Ashbury’s for Belle Vue.
Djiboutinfrankoliini
Djiboutinfrankoliini eli aiemmalta nimeltään somalianmetsäfrankoliini (Pternistis ochropectus) on aitokanoihin kuuluva kanalintu. Djiboutinfrankoliini on äärimmäisen uhanalainen laji : sitä on jäljellä vain 250–999 yksilöä, ja nekin elävät pienellä alueella. Populaatio on pienentynyt metsästyksen ja elinalueiden heikkenemisen seurauksena.
Koko ja ulkonäkö
Djiboutinfrankoliini on pyylevä harmaanruskea 35 cm pitkä afrikanfrankoliini, jolla on lyhyt pyrstö. Linnun alapuoli on punavalkoviiruinen; päälaki ja siivet ovat tummemmat. Linnun nokka on musta ja jalat kellanvihreät.
Levinneisyys
Lajia esiintyy ainoastaan Djiboutissa, kahdella pienellä alueella. Sieltäkin se on häviämässä, sillä vuonna 1977 nähtiin 5 600 lintua, 8 vuotta myöhemmin djiboutinfrankoliineja oli jäljellä vain 1 500 yksilöä. Sitä esiintyy pääosin katajametsissä 700–1 500 metrin korkeudessa merenpinnasta.
Lisääntyminen ja ravinto
Djiboutinfrankoliini syö siemeniä, marjoja ja termiittejä. Se on luultavasti moniavioinen, ja munia on yleensä 5–7. Ainut tunnettu pesä oli matala ja tehty pääosin ruohoista.
GNOME
GNOME on työpöytäympäristö, jota käytetään Unixin kaltaisissa käyttöjärjestelmissä, kuten Linuxissa ja BSD-käyttöjärjestelmissä. Gnome-projektin tavoitteena on tarjota helppokäyttöinen tietokoneen graafinen käyttöliittymä ja kattava kehitysalusta sovelluksille. Se on KDE:n ohella yleisin Linuxissa käytettävä työpöytäympäristö.
Fedora käyttää Gnomea oletuskäyttöliittymänä. Canonical on ilmoittanut että Ubuntussa oletuksena käytetystä Unitystä siirrytään takaisin GNOME-ympäristöön.
Nykyisin GNOME ei ole GNU-projekti. Aiemmin se on ollut GNU-projekti. Syyskuussa 2019 yhteys katkaistiin johtuen Free Software Foundationin Richard Stallmanin canceloinnista hänen sanomistensa vuoksi.
Historia
Gnome-projektin käynnistämisestä ilmoitettiin elokuussa 1997. Projektin aloittivat Miguel de Icaza ja Federico Mena. Projekti aloitettiin vaihtoehtona KDE-ympäristölle, jonka käyttämä norjalaisen Trolltechin Qt-käyttöliittymäkirjasto ei ollut saatavilla vapaan ohjelmiston lisenssillä. Qt-kirjastoa ei saanut linkittää GPL-lisensoituun ohjelmaan ilman lupaa. Tämä ei ollut ongelma KDE-projektin osana laadituille ohjelmille, mutta esti vanhempien, GPL-lisenssiä käyttävien ohjelmien hyödyntämisen ilman kaikkien tekijöiden lupaa. Jotkut tekijöistä eivät edes olleet valmiita myöntämään lupaa epävapaan Qt:n käytön yhteydessä. Ongelma selvisi myöhemmin Trolltechin julkaistessa Qt:n kaksoislisensoinnilla, jossa sitä sai levittää myös GNU GPL -lisenssillä.
GNOME 1
Free Software Foundation ilmoitti GNOME 1.0 -version julkaisusta 3. maaliskuuta 1999.
GNOME käyttää GTK+-käyttöliittymäkirjastoa, joka alun perin kehitettiin GIMP-piirto-ohjelmaa varten. GIMPin aikaisemmat versiot käyttivät Motif-kirjastoa, jonka yksinkertaisemmaksi ja vapaaksi vaihtoehdoksi GTK+ kehitettiin.
GNOME 1 käytti oletusasetuksenaan Sawfish-ikkunanhallintaohjelmaa, mutta sitä voi asetuksista vaihtaa. Käyttöliittymässä oli alapalkki GNOME Panel. Päävalikon avasi GNOME:n jalkalogolla merkitty nappula. Palkkiin upotettu ohjelma GNOME Pager näytti ikkunoiden sijainnit ja siitä voi vaihtaa virtuaalityöpöytää. Asetusten hallitsemiseen modulaarinen GNOME Control Center. Asetuksiin voi lisätä lisäasetuksia capplets-osilla.
Huhtikuussa 2001 julkaistussa versiossa mukaan tuli Nautilus-tiedostonhallintaohjelma ja Sawfish-ikkunanhallintaohjelma. Tämä versio sisälsi jo GNOME Virtual File System (GNOME-VFS), Bonobo Component Model – 1.4  ja GConf-middlewaren. Järjestelmään kirjautumiseen on GNOME Display Manager, joka korvaa X11:n oletuksena olevan xdm (X Display Manager) -ohjelman.
Gnome 1 käytti ORBit-nimistä CORBA 2.4 -yhteensopivaa viestiväylää (object request broker, ORB) eri ohjelmien väliseen kommunikaatioon. Bonobo oli rakennettu tämän päälle mahdollistamaan ohjelmistokomponentit, sekä dokumenttien upotus (kuten Microsoftin OLE tai KDE:n KParts).
Gnomea tuli kehittämään myös kaupallisia tahoja. Andy Hertzfeldin perustama Eazel kehitti Nautilus-tiedostonhallintaohjelman 1999–2001. De Icaza ja Nat Friedman perustivat Helix Code -yhtiön (myöhemmin Ximian) 1999. Ximian kehitti Red Carpet -asennusohjelman, Bonoboa, Monon ja Evolution-tiedonhallintaohjelman. Novell osti Ximianin 2003.
Syyskuussa 2003 julkaistiin GNOME-Office 1.0 -paketti. Siihen oli koottu AbiWord 2.0 -tekstinkäsittelyohjelma, GNOME-DB-1.0 -tietokanta ja Gnumeric 1.2.0 -taulukkolaskenta.
GNOME 2
Kesäkuussa 2002 julkaistu versio 2.0 teki ympäristöön suuria muutoksia. GNOME 2 on varsin perinteinen työpöytäympäristö, joka muistuttaa ulkonäöltään ja käytöltään hyvin paljon aikalaisiaan, kuten Windows 9x -sarjaa. Kaiken kaikkiaan GNOME 2:n kehitys kesti kahdeksan vuotta, jona aikana työpöytä vakautui ja siihen myös lisättiin uusia ominaisuuksia.
Keskeisiä Gnomen ohjelmia aiemmin mainittujen lisäksi ovat GNOME Terminal -pääte-emulaattori, gedit-tekstieditori, eog (Eye of GNOME) -kuvienkatseluohjelma, File Roller pakattujen tiedostojen käsittelyyn ja Yelp-ohjeselain. Työpöytäympäristön pikkuohjelmia sisältyi gnome-applets, gnome-utils ja gnome-games -paketteihin.
Gnomeen on rakennettu saavutettavuutta varten Accessibility Toolkit (ATK), jonka pääasiallisena kehittäjän oli Sun Microsystemsin Accessibility Program Office (APO).
Gnome 2.2 oli Linuxin lisäksi saatavissa myös Solaris, HP-UX, BSD ja Apple Darwin -käyttöjärjestelmille. Sawfish vaihdettiin Metacity-ikkunanhallintaohjelmaan GNOME 2.2:ssa. Ympäristössä on erillinen käynnistyksen ilmaisin (startup notification), joka muuttaa kursoria ohjelmaa käynnistettäessä. Uusi fontteja voi asentaa laittamalle ne kotihakemistoon .fonts-hakemistoon, josta ne otetaan käyttöön automaattisesti. Gnome tukee fontconfig ja Xft2 -ohjelmia ja kirjasimissa on käytössä reunanpehmennys. Lisäksi se tukee usean monitorin työpöytiä.
Gnome-projekti on omaksunut käytännön julkistaa merkittävä päivitysversio puolen vuoden välein. Esimerkiksi maaliskuussa 2006 julistettiin Gnome 2.14. Se sisälsi lukuisia parannuksia suorituskykyyn, helpotti tiedoston hakua, tuki VoIP-puheluita entistä paremmin, otti jaetut kalenterit käyttöön ja helpotti monin tavoin järjestelmän käyttöä. Gnome 2 :ssa ORBit ja Bonobo korvattiin vähitellen D-Bus-väylällä. Gnome käytti verkkoläpinäkyvänä äänipalvelimena Enlightened Sound Daemon (esound) -palvelinta. Vuoteen 2009 mennessä kaikki esoundista riippuvat Gnomen osat on siirretty käyttämään libcanberra:a tai GStreamer/PulseAudiota.
M-95 (1939)
M-95 oli Neuvostoliiton laivaston M-luokan sarjan XIIbis sukellusvene.
Valmistus
Alus tilattiin Leningradista Sudomekhilta, missä köli laskettiin 25. joulukuuta 1938. Se laskettiin vesille 11. syyskuuta 1939 ja otettiin palvelukseen 20. marraskuuta.
GNOME
GNOME 2
Gnomeen lisättiin GStreamer-multimediakirjastot ja myöhemmin Totem-videosoitin (nykyisin GNOME Videos). Epiphany-verkkoselain (nykyisin GNOME Web) lisättiin versiossa 2.4. Evince (GNOME Document Viewer) korvasi aiemmat GPdf ja GGV (Gnome GhostView) -ohjelmat versiossa 2.12.
M-95 (1939)
Palvelus
Palvelukseen otettaessa alus liitettiin Neuvostoliiton Itämeren laivastoon. Alus upposi 15. kesäkuuta 1942 Suursaaren edustalla osuttuaan miinaan.
GNOME
GNOME 3
Versiota 3 kritisoitiin julkaisun jälkeen ominaisuuksien poistamisesta joita oli versiossa 2, mutta tilanne on muuttunut paremmaksi sen jälkeen. Linus Torvalds ilmoitti luopuvansa Gnomen käytöstä ja siirtyi Xfcehen. Torvaldsin mukaan GNOME3 oli "epäpyhä sekasotku". Xfce:tä hän piti huonompana kuin GNOME2:ta, mutta valtava parannus GNOME3:een. "Aktiviteetit" tarkoitti käytännössä sitä, että Gnome Terminalin ikonia klikkaamalla ei saanut avattua uutta terminaali-ikkunaa, vaan olemassa oleva nousi päällimmäiseksi.
GNOME3:sta poistettuja ominaisuuksia ovat merkiksi virtuaalityöpöytien esikatselu. Outona ratkaisuna on useasti pidetty sitä, että ikkunanhallinnasta poistettiin mahdollisuus pienentää ikkuna tai suurentaa ikkuna näytön kokoiseksi. Ikkunan suurentamiseen on keinonsa, joka on ilmeisesti kopioitu Microsoft Windowsin Aero Snap -ominaisuudesta, mutta se on useimmille käyttäjille tuntematon ja epäintuitiivinen. Ikkunan voi edelleen pienentää, mutta perinteisiä ikoneita ikkunoille ei ole ja ne näkyvät normaalisti ikkunanhallinnan listassa. Myöskään työpöydälle ei voi enää laittaa tiedostoja. Työpöydän ulkoasun säätämiseen ei enää ole omaa asetustaan, vaan kaikki asetukset on koottu System Settings -ohjelman alle Mac OS X:n tapaan. Työpöytäympäristön muokkausmahdollisuuksia on karsittu. Työpöytäympäristössä ei ole enää teemoja, näytönsäästäjää, tai edes värejä tai fontin kokoa ei voi muuttaa. Käyttöliittymäkomponenttien ympärillä on ylen määrin tyhjää tilaa.
Vastineena GNOME3:n uudistuksille vanhaa GNOME2:ta alettiin kehittää eteenpäin MATE-nimisenä työpöytäympäristönä. Linux Mintin kehittäjät korjailivat GNOME3:n käyttöliittymää "Mint GNOME Shell Extensions" -ohjelmalla, joka pyöri GNOME Shellin päällä. Tästä tuli lopulta itsenäinen Cinnamon-työpöytäympäristö. Ubuntua kehittävä Canonical julkaisi oman Unity-käyttöliittymänsä, joka korvasi Gnome Shellin Ubuntun versiossa 11.04. Gnomea perinteisesti käyttänyt Debian vaihtoi oletuksena käyttämään Xfce:tä. Debian vaihtoi takaisin Gnomeen sen versiossa 3.14. Gnome 3:n "classic mode" on myös käytössä Red Hat Enterprise Linux 7:stä lähtien. Linus Torvalds vaihtoi takaisin Gnomeen, kun sille julkaistiin työkaluja kuten Frippery ja Gnome Tweak Tool, joilla työpöydän ominaisuuksia voi muuttaa.
Versiossa 3.20 Wayland-tuen katsottiin olevan riittävän hyvä yleiseen käyttöön.
Versioon 40 suunniteltiin käyttöliittymämuutoksia, jotka tehtiin käyttäjätutkimuksien perusteella. Uudessa suunnitelmassa aktiviteettien yleisnäkymä järjestää työtilat vaakatasoon ja niihin liittyy "fyysinen ominaisuus", jonka käyttäjät kokivat testeissä helpommaksi ymmärtää. Järjestämällä työtilat vaakatasoon vapautuu pystysuunnassa liikkuminen yleiskuvassa ja sovellusvalikossa liikkumiseen.
Arkkitehtuuri
Gnome on kirjoitettu pääasiassa C:llä GTK+-käyttöliittymäkirjaston avulla. GTK+:aa oli jo käytetty GIMP-kuvankäsittelyohjelmassa, mistä tulee myös sen nimi, GIMP ToolKit.
Gnome perustuu komponentteihin, jotka tuotetaan erillisissä ohjelmistoprojekteissa. Alla on luetteloitu osa näistä projekteista:
GNOME Shell
GNOME Shellin termistöä:
Sovellukset
Seuraavassa listassa on luetteloitu tärkeimpiä Gnomen mukana toimitettavia sovellusohjelmia:
GNOME Office
GNOME:lle ei ole virallista toimisto-ohjelmapakettia, mutta eräiden toimisto-ohjelmien kokoelmasta käytetään sitä nimeä:
Useissa Gnomea käyttävissä Linux-jakeluissa on mukana myös Calligra Suite ja LibreOffice.
Tuki
Sovelluksien tekoa varten projekti on julkaissut myös Vala-ohjelmointikielen.
Julkaistut versiot
GNOMEn julkaisuista parillisella numerolla olevat ovat loppukäyttäjille tarkoitettuja vakaita versioita kun taas parittomat julkaisut ovat kehitysversioita. Versionumeroinnissa käytetään kolmea numeroa major.minor.micro: vakaissa julkaisuissa minor-versiota muutetaan suurien muutoksien yhteydessä ja micro-versiota muutetaan pienempien yhteensopivien versioiden julkaisussa. Kehitysversioissa micro-version muutos voi sisältää ohjelmointirajapinnan muutoksia. Esimerkiksi 2.3 tai 3.11 ovat kehitysversioita ja 3.34.1 pienempi päivitysversio.
Syyskuussa 2020 ilmoitettiin versionumeron hyppäyksestä ja muutoksesta numerointiin: 3.38:n jälkeen julkaistaan GNOME 40, jota seuraavat pistejulkaisut 40.1, 40.2, 40.3.. Vuonna 2021 julkaistaan versio 41.
John B. Anderson
thumb|John B. Anderson. John Bayard Anderson (15. helmikuuta 1922 Rockford, Illinois – 3. joulukuuta 2017 Washington (DC) ) oli yhdysvaltalainen poliitikko. Hän kuului republikaanipuolueeseen ja edusti Illinois’n 16:tta vaalipiiriä Yhdysvaltain edustajainhuoneessa kymmenen kauden ajan vuosina 1961–1981. Hän oli sitoutumattomana ehdokkaana vuoden 1980 presidentinvaaleissa ja sai noin seitsemän prosenttia äänistä.
Anderson valmistui oikeusopinnoista Illinois’n yliopistosta ja suoritti Master of Laws (LL.M) -tutkinnon Harvardissa. Hän oli toisen maailmansodan veteraani.
Hän kuului republikaanipuolueeseen, mutta oli sitoutumattomana ehdokkaana vuoden 1980 presidentinvaaleissa, koska republikaanien ehdokkaaksi valittiin presidenttiyden sittemmin voittanut Ronald Reagan. Anderson sai varsinaisessa vaalissa kolmanneksi eniten ääniä, noin seitsemän prosenttia.
Vuoden 2000 presidentinvaalissa Anderson antoi tukensa Ralph Naderille.
Samassi
Samassi on kaupunki ja kunta Italiassa Sardinian hallintoalueella Etelä-Sardinian maakunnassa. Kunnassa on arviolta 5 196 asukasta (vuonna 2016) ja sen pinta-ala on 42,04 neliökilometriä. Se sijaitsee 56 metrin korkeudella merenpinnan yläpuolella.
Kangaslammin kirjasto
Kangaslammin kirjasto on Varkauden kaupungin Kangaslammin kirkonkylässä toimiva yleinen kirjasto. Se on ollut vuodesta 2005 Varkauden kaupunginkirjaston lähikirjasto ja on osa Etelä-Savon Lumme-kirjastojen kirjastokimppaa. Kirjastokimpan jäsenkuntien asukkaat voivat lainata koko kirjastokimpan eri toimipisteiden fyysisiä aineistoja ja verkkoaineistoja.
Kirjastotoiminta alkoi Kangaslammilla 1800-luvun loppupuoliskolla. Nykyisin kirjasto toimii samassa Kangaslammin koulun pihapiirin koulurakennuksessa, jossa se toimi aiemmin jo 1880-luvulla. Samassa tilassa on myös Varkauden kaupungin Kangaslammin yhteispalvelupiste. Rakennus on Museoviraston suojelema. Kirjastolla on ollut oma rakennus vuosina 1966-2009, mutta vakavien kosteus- ja sisäilmaongelmien vuoksi tuosta tilasta luovuttiin.
Nathalie Blomqvist
Nathalie Ida Helena Blomqvist (s. 20. huhtikuuta 2001 Pietarsaari) on suomalainen keskimatkojen juoksija. Hän edustaa IK Falkenia ja häntä valmentaa Tom Andtbacka.
Nuori sairas Bacchus
Nuori sairas Bacchus (ital. Il Bacchino malato ) on italialaisen taidemaalari Caravaggion vuosina 1593–1594 maalaama öljymaalaus. Teosta pidetään yleisesti Caravaggion omakuvana, joka esiintyy Bacchuksen hahmossa.
Nathalie Blomqvist
Blomqvist on saavuttanut 800 metrin juoksussa hopeaa Kalevan kisoissa Lappeenrannassa 2019 ja 1 500 metrin juoksussa pronssia Jyväskylässä 2018, Lappeenrannassa 2019 ja Espoossa 2023. Viestijuoksun SM-kilpailuissa hän on saavuttanut 4 × 800 metrin viestijuoksussa kultaa vuonna 2017 ja pronssia 2019. Sisäratojen SM-kilpailuissa hän voitti kultaa 800 ja 1 500 metrillä vuonna 2020, 1 500 metrillä vuonna 2023 sekä hopeaa 1 500 metrillä 2021 ja 3 000 metrillä 2022. Lisäksi hän on saavuttanut pronssia 3 000 metrillä 2019 sekä 1 500 metrillä vuosina 2018 ja 2019. Maastojuoksun SM-kilpailuissa hän voitti lyhyen matkan vuosina 2021 ja 2022.
Nuori sairas Bacchus
Maalauksen omistaa Roomassa sijaitseva Galleria Borghese.
Nathalie Blomqvist
Blomqvist sijoittui alle 18-vuotiaiden Euroopan-mestaruuskilpailuissa 2018 1 500 metrillä seitsemänneksi ajalla 4.25,20. Alle 20-vuotiaiden EM-kilpailuissa 2019 hän sijoittui 3 000 metrillä neljänneksi ajalla 9.32,44. Maastojuoksun Pohjoismaiden mestaruuskilpailuissa Blomqvist sai pronssia 19-vuotiaiden 4,5 kilometrillä vuonna 2019. Eugenen MM-kilpailuissa 2022 hän karsiutui 1 500 metrin alkuerissä ajalla 4.11,98. Hän karsiutui saman matkan alkuerissä myös Münchenin EM-kilpailuissa. Vuoden 2022 maastojuoksun Euroopan-mestaruuskilpailuissa Blomqvist sijoittui alle 23-vuotiaiden sarjassa kahdeksanneksi ja maastojuoksun Pohjoismaiden mestaruuskilpailuissa hän voitti yleisen sarjan kultaa ja sai joukkuekilpailussa hopeaa. Istanbulin sisäratojen EM-kilpailuissa 2023 hän karsiutui 1 500 metrin alkuerissä. Alle 23-vuotiaiden EM-kisoissa Espoossa 2023 Blomqvist sijoittui 1 500 metrillä viidenneksi.
Blomqvistilla on hallussaan 1 500 metrin juoksun 22-vuotiaiden Suomen ennätys sekä ulkoradoilla (ajalla 4.08,46) että sisäradoilla (ajalla 4.10,70).
Ottawa Nationals
Ottawa Nationals oli kanadalainen ammattilaistason jääkiekkojoukkue, joka pelasi entisessä World Hockey Association (WHA) -liigassa. Joukkue perustettiin vuonna 1972 ja sen kotikaupunki oli Ottawa Ontarion provinssissa.
Nationals pelasi WHA:ssa vain yhden kauden, joka oli liigan ensimmäinen kausi 1972–1973. Nationals pelasi runkosarjassa 78 ottelua, joista se voitti 35 ja hävisi 39. Se selvisi pudotuspeleihin Itäisen divisioonan neljänneltä sijalta ja hävisi puolivälierissä New England Whalersille otteluvoitoin 1–4.
Nationalsin katsojaluvut olivat huonot, keskimäärin vain noin 3 000 katsojaa kotiotteluissa. Joukkue ei päässyt yhteisymmärrykseen Ottawan kaupungin kanssa seuraavan kauden tapahtumajärjestelyistä, joten se pelasi ainoan kautensa pudotuspelit Torontossa. Pudotuspelien ajan joukkuetta kutsuttiin nimellä Ontario Nationals.
Ensimmäisen kauden jälkeen joukkue muutti kokonaan Torontoon, ja siitä tuli Toronto Toros.
Kausittaiset tilastot
O = Ottelut V = Voitot H = Häviöt T = Tasapelit
P = Pisteet TM = Tehdyt maalit PM = Päästetyt maalit
Hopeahääpäivä (albumi)
Hopeahääpäivä on Leevi and the Leavingsin vuonna 2003 julkaistu kuudestoista ja viimeiseksi jäänyt studioalbumi. Yhtyeen jäsenet esiintyvät albumin tiedoissa salanimillä, jotka koostuvat heidän toisesta nimestään ja äitinsä tyttönimestä. Albumin kansivihkosessa on kappaleiden sanat.
Yhtyeen keulahahmo ja laulaja Gösta Sundqvist kuoli 16. elokuuta 2003, ja yhtyeen muut jäsenet päättivät lopettaa yhtyeen toiminnan. Seuraavana vuonna julkaistiin vielä viimeinen kokoelmalevy, Keskeneräinen sinfonia.
Kappaleet
Kaikki kappaleet säveltänyt, sanoittanut ja sovittanut Gösta Sundqvist.
Ryōko Nagata
Ryōko Nagata (, s. 23. helmikuuta 1975 Gifu) on japanilainen ääninäyttelijä, joka työskentelee Vi-Vo -yhtiöllä. Hänet tunnetaan parhaiten Eclairin ääniroolista Kiddy Graden animesarjoista ja elokuvista. Nagata muun muassa dubbasi japaniksi Chloe Sullivanin Smallvillessa.
Nagata opiskeli Tsukuban yliopistossa.
Valto Tynnilä
thumb|right|200px|Valto Tynnilä Valto Veikko Tynnilä (s. 19. tammikuuta 1904 Anjalassa, kadonnut talvi­sodassa 16. helmikuuta 1940 Metsäpirtin kunnassa ja julistettu kuolleeksi) oli suomalainen säveltäjä ja sanoittaja. Hän asui aikuisena Myllykoskella, mutta hän muutti Helsinkiin ja siellä liittyi Dallapé-orkesteriin. Myöhemmin hän kuitenkin muutti perheineen takaisin Myllykoskelle.
Tunnettuja Tynnilän sävellyksiä olivat muun muassa Pieni sydän, Irja Pien, Petsamo, Tahiti ja Ruhtinaan viulu. Hän käytti myös salanimiä ”Ola Allan”, ”Walter Rae” ja ”Vale Tynys”.
Santiago Ramón y Cajal
Nuoruus ja opiskelu
Santiago Ramón y Cajal syntyi 1852 Petilla de Aragónin kylässä Pyreneiden vuoristossa. Hänen vanhempansa olivat Justo Ramón y Casasús ja Antonia Cajal. Justo-isä oli parturi-kirurgi, josta tuli myöhemmin lääkäri ja anatomian professori.
Santiago lähetettiin 10-vuotiaana katoliseen kouluun, jota hän vihasi. Hän pärjäsi hieman paremmin huescalaisessa koulussa, mutta hänen isänsä ei luottanut poikansa taitoihin ja lähetti hänet suutarin oppipojaksi. Santiagon annettiin palata kouluun 16-vuotiaana. Hän kehittyi nopeasti ja pääsi pian opiskelemaan Zaragozan yliopistoon, missä hänen isänsä oli professorina.
Ramón y Cajal olisi halunnut tulla taiteilijaksi, mutta hänen isänsä suostutteli hänet opiskelemaan lääketiedettä. Ramón y Cajalin kiinnostus taiteeseen näkyy hänen monissa myöhemmissä lääketieteen piirustuksissaan.
Ramón y Cajal valmistui 1873 ja palveli sen jälkeen armeijassa. Hänet lähetettiin lääkintäupseerina Espanjaan kuuluneeseen Kuubaan. Hän sairastui armeija-aikanaan vakavasti malariaan ja punatautiin. Ramón y Cajal palasi kuitenkin Espanjaan jatkamaan opintojaan ja valmistui lääketieteen tohtoriksi 1879.
Ura
Ramón y Cajalin taidot tunnustettiin heti uran alussa, ja hän sai paikan Zaragozan yliopiston anatomian museon johtajana. Ramón y Cajalin opinnot olivat kuitenkin olleet vajavaiset, eikä hän ollut tutustunut edes mikroskooppiin. Hän alkoikin opiskella itsenäisesti mikroskooppista tutkimusta. Hän oli hankkinut vanhanaikaisen mikroskoopin omilla rahoillaan.
Ramón y Cajal siirtyi 1887 Barcelonan yliopiston histologian professoriksi. Hänen uransa käännekohta tapahtui 1887, kun Luis Simarro esitteli hänelle italialaisen Camillo Golgin kehittämän värjäysmenetelmän. Ramón y Cajal oli tutkinut hermostoa vasta vuoden ajan ja lähinnä kerännyt sopivia kuvituksia kirjaansa varten. Värjäysmenetelmä toi hänen eteensä aivan uusia mahdollisuuksia. Ramón y Cajal hyödynsi menetelmää pienten nisäkkäiden ja lintujen hermosolujen tutkimiseen.
Ramón y Cajal havaitsi, että hermosto koostui erimuotoisusta soluista. Golgi ja monet muut olivat aiemmin uskoneet, että hermosto oli laaja säieverkosto. Ramón y Cajalin havainnot herättivät keskustelua, ja monet merkittävät tutkijat olivat epäluuloisia niitä kohtaan. Vuonna 1889 Ramón y Cajal esitteli löydöksensä 1889 Saksan anatomiselle seuralle, jossa hän sai huomiota taidokkaasti valmistamallaan esityksellä.
Ramón y Cajal jätti Barcelonan 1892, jolloin hän siirtyi Madridin yliopistoon histologian ja patologian professoriksi. Hän jatkoi Madridissa aina kuolemaansa asti. Vuosien 1894–1904 aikana Ramón y Cajal julkaisi kolmiosaisen teoksensa ihmisen ja selkärankaisten hermostosta. Teos on käytänössä modernin neuroanatomian perustana, ja Ramón y Cajalin siihen itse tekemiään piirustuksia on käytetty useita vuosikymmeniä neurotieteen oppikirjoissa.
Merkitys ja tunnustukset
thumb|Ramón y Cajalin tekemä piirros hermosolusta. Ramón y Cajalin merkitys koko neurotieteen kehittymiselle on huomattava. Häntä pidetäänkin ”nykyaikaisen neuroanatomian isänä”. Hän löysi hermosolun hermoston perusrakenteena, minkä ansiosta ymmärrettiin neuronin asema hermoston toiminnassa ja kehitettiin moderni käsitys hermoimpulssista. Ramón y Cajal sai 1906 tunnustuksena työstään hermoston rakenteen tutkimisessa Nobelin fysiologian tai lääketieteen palkinnon. Hän jakoi sen Camillo Golgin kanssa.
Ramón y Cajalin tutkimuksiin kuuluu lisäksi niin sanottu ”neurotrooppinen hypoteesi”. Hän esitti 1892, että hermosolut löytävät kemiallisesti sikiön kasvuaikana oikeisiin paikkoihinsa. Olettomus osui oikeaan ja teoria oli pohjana monille neurotieteen kehitysaskeleille.